Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [1. számú melléklet a 28/2000. (IX. 21.) OM rendelethez]
Paragraph Index: 252

9. évfolyam Belépõ tevékenységformák A legtipikusabb élõlények szervezeti felépítésének ismertetése ábrák, makettek segítségével. A felépítésük és életmûködésük közötti összefüggések felismerése, megfogalmazása. Egyszerû kísérletek elvégzése segítséggel, a tapasztalatok dokumentálása. A különféle élõlények testének, életmûködéseinek lényegi összehasonlítása, a hasonlóságok és különbségek ismertetése. Az állatok és növények legfontosabb életfolyamatainak megnevezése és vázlatos ismertetése. Az életközösségek anyag- és energiaforgalmának ismertetése vázlatrajzok segítségével. A táplálkozási hálózatok, életközösségek mennyiségi jellemzõinek vázlatos ábrázolása, az ilyen ábrák értelmezése. A természet- és környezetvédelem fontosságának belátása, álláspontjának megfogalmazása. A biológiai környezet megismeréséhez rendelkezésre álló ismeretterjesztõ kiadványok használata. Annak tudatosulása, hogy az ember biológiai és kulturális evolúciója során kialakult eltérések nem értékükben különböznek, a biológiai és kulturális örökség az emberiség közös kincse, amelyhez minden embercsoport hozzájárult. Legyen nyilvánvalóan elfogadott, hogy az emberi faj rasszai értelmi és érzelmi fejlõdésre való képességükben nem különböznek egymástól. Témakör Tartalmak Az élõlények teste és életmûködései Vírusok és sejtmagnélküliek A vírusok életciklusa és jelentõsége, a vírusfertõzések és megelõzésük. A baktériumok által okozott emberi megbetegedések. Az állatok teste és életmûködései Az állatok kültakarójának típusai és szerepe. A különbözõ szervezõdésû állatok mozgása. A környezet, a mozgás és a táplálékszerzés közötti kapcsolat. A különbözõ szervezõdésû állatok táplálkozása. A különbözõ szervezõdésû állatok légzése. A különbözõ szervezõdésû állatok anyagszállítása. A kiválasztás jelentõsége. A különbözõ szervezõdésû állatok szaporodása. Az embrionális és posztembrionális fejlõdés fogalma, az ivadékgondozás. Az állatok életmûködései szabályozásának alapelemei. Az állatok érzékelésének fõbb módjai. Az állatok kommunikációja. A növények teste és életmûködései A növényi szövetek típusai, funkciói. A növények tápanyagfelvétele, a tápanyagok szállítása és átalakítása. A fotoszintézis lényege. A növények és környezetük közötti anyagforgalom. A növények szaporodása. Az ivaros és ivartalan szaporodási módok. A zárvatermõk szaporodása. A gombák teste és életmûködései A gombák testfelépítésének és életmûködésének sajátosságai. A legfontosabb ehetõ és mérgezõ gombák felismerése. Az életközösségek általános jellemzõi Az élettelen környezeti tényezõk és ezek változásai A fény, a víz, a levegõ és a talaj legfontosabb jellemzõi. Víz-, levegõ- és talajvédelem. Az élõlények tûrõképessége. Az élõ környezeti tényezõk Populációk közötti kölcsönhatások. Táplálkozási hálózatok. Az életközösségek anyag- és energiaforgalma Termelõk, fogyasztók, lebontók. Létfontosságú anyagok körforgása a természetben. Az anyagforgalom és az energiaáramlás összefüggése. Az emberi tevékenység következményei az anyagforgalomban. A természetes és mesterséges életközösségek Az élõvilág sokféleségének fontossága. Az ember hatása a természetes életközösségekre. Környezetrombolás és környezetvédelem. Az élõvilág törzsfejlõdése és a jelenkori bioszféra Az evolúció alapjai és bizonyítékai Az evolúció fogalma. A fajok kialakulása, az evolúció bizonyítékai. Az evolúció folyamata A növény- és állatvilág õseinek kialakulása. A szárazföldi növények megjelenése. Az állatok alkalmazkodása a szárazföldhöz. Az ember evolúciója A mai ember kialakulásához vezetõ evolúciós út vázlata. A nagyrasszok kialakulása. A jelenkori bioszféra A Föld globális problémái. Az emberi társadalmak hatása a környezetre. A fejlõdés alternatív lehetõségei. A bioszféra jövõje. A továbbhaladás feltételei A tanulók legyenek képesek a különféle élõlények életmûködéseinek lényegét kiemelni, és röviden megfogalmazni. Ismerjék fel, hogy hasonló életmûködést többféle testfelépítés is biztosíthat. Legyenek képesek az élõlények testének szervezõdési szintjeit felsorolni és megkülönböztetni. Tudjanak példát mondani az állatok és növények életmûködéseire. Tudják felsorolni az élõlényekre ható legfontosabb környezeti tényezõket. A testszervezõdés és az anyagcseretípus alapján tudják, hogy a növények, a gombák és az állatok miért alkotnak külön rendszertani egységet az élõlények természetes rendszerében. Tudjanak érvelni a természetvédelmi területek fontossága mellett és a környezetszennyezõ, környezetpusztító magatartás ellen. Legyenek képesek táplálkozási hálózatok, életközösségek mennyiségi jellemzõit vázlatosan ábrázolni, az ilyen ábrákat értelmezni. Igényeljék, hogy a biológiai környezetet minél több oldalról megismerjék, használjanak ehhez ismeretterjesztõ kiadványokat. Lássák be, hogy egyes emberi tevékenységek a földi környezetet szélsõséges mértékben változtatják, illetve a változásokat olyan mértékben felgyorsítják, hogy azt az evolúció nem képes követni. Minderre csak az egyének és a közösségek tudatos környezetkímélõ magatartása hozhat megoldást. Tudjanak az élõvilág természetes rendszerében tájékozódni, értsék a fejlõdéstörténeti rendszer lényegét, és tudatosuljon bennük az ember helye és szerepe a földi élõvilágban.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes